"DITSHWANELO TSA ME, MAIKARABELO A ME Ditheo tse dingwe tsa Kgaolo 9 tse di tlhokomelang tshireletso le phitlhelelo ditshwanelo tsa botho: Lekgotla la Tsweletso le Tshireletso ya Ditshwanelo tsa Ditlhopha tsa Setso, Sedumedi le Dipuo (Lekgotla la CRL) Maikaelelo Magolo a Lekgotla la CRL ke: • Go tsweletsa tlotlo ya ditshwanelo tsa ditlhopha tsa setso, sedumedi le dipuo; • Go tsweletsa le go tlhola kagiso, botsalano, botho, itshokelano le kopano ya bosetšhaba mo gare ga ditlhopha tsa setso, sedumedi le dipuo, ka ga motheo wa tekatekano, go sa kgetholole le tsalano e e sa patikeng le • Go atlanegisa tlhomo kgotsa kamogelo ya go tsamaisana le peomolao ya bosetšhaba, ya setso kgotsa lekgotla le lengwe kgotsa makgotla a baagi kgotsa merafe mo Aforikaborwa. Lekgotla la CRL le na le dithata tsa go tlhokomela, go batlisisa, go tlhotlhomisa, go ruta, ngoka, go gakolola le go bega ka ga dintlha tse di amanang le ditshwanelo tsa ditlhopha tsa setso, sedumedi le dipuo. Go ka ikgolaganngwa le Lekgotla la CRL mo dintlheng tse di latelang: Forum 4, Braampark Office Park 33 Hoofd Street Braamfontein Johannesburg Aterese ya Imeile: info@crlcommission.org.za Mogala No: (011) 358 9100 23"